Τρισδιάστατη κινηματική ανάλυση και δυναμικά χαρακτηριστικά κατά το λάκτισμα στο ποδόσφαιρο σε αγόρια ηλικίας 9 - 15 ετών
Creators: name: Ουντζούδη, Θεοδώρα Αθανασίου
Publisher: name: Aristotle University of Thessaloniki
Year: 2007
Subjects: Λάκτισμα
Εμβιομηχανική
Ποδόσφαιρο
Τρισδιάστατη ανάλυση
Κινηματικά χαρακτηριστικά
Δυναμικά χαρακτηριστικά
Instep soccer kick
Biomechanics
Soccer
Three dimensional analysis
Kinematic characteristics
Kinetic (GRF) characteristics

description: Γενικότερα το κουντεπιέ λάκτισμα το συναντάμε αρκετές φορές κατά τη διάρκεια ενός ποδοσφαιρικού αγώνα, ο λόγος για τον οποίο επιλέγεται από τους ποδοσφαιριστές είναι επειδή με το συγκεκριμένο λάκτισμα προσδίδεται στην μπάλα η μέγιστη δυνατή ταχύτητα. Στην παγκόσμια βιβλιογραφία υπάρχουν ελάχιστες έρευνες που να αναφέρονται σε ποσοτικοποιημένα κινηματικά γνωρίσματα της δεξιότητας του λακτίσματος για τις αναπτυξιακές ηλικίες. Έτσι σκοπός της παρούσας εργασίας ήταν να εξετάσει τα τρισδιάστατα κινηματικά και δυναμικά χαρακτηριστικά του λακτίσματος στο ποδόσφαιρο σε αγόρια ηλικίας 9 με 15 ετών. Στην παρούσα έρευνα συμμετείχαν εθελοντικά 30 ποδοσφαιριστές, οι οποίοι χωρίστηκαν σε τρεις ηλικιακές ομάδες Α, Β και Γ. ( Α ομάδα Μ.Ο. ηλικία 10,42±0,52έτη, Μ.Ο. μάζα. 35,28±5,46kgr, Μ.Ο ύψος 140,8±6,37cm, Β ομάδα παιδιά Μ.Ο ηλικία 12,06±0,5 Μ.Ο. μάζα. 43,05±7,98kgr, Μ.Ο ύψος 151,55±9,87cm. και Γ ομάδα Μ.Ο ηλικία 14,58±0,55 Μ.Ο. μάζα. 58,22±7,10kgr., Μ.Ο ύψος 171,3±5,61cm ). Στις τρεις ηλικιακές ομάδες υπήρχε ομοιογένεια ως προς τη βιολογική τους ηλικία ( Tanner 1973 ) ( Α ομάδα 1-2 στάδιο, Β ομάδα 2-3 στάδιο, Γ ομάδα 3-4 στάδιο ). Τα μέσα για την αξιολόγηση των τρισδιάστατων χαρακτηριστικών, ήταν το σύστημα Vicon με 6 κάμερες (200 Hz) ενώ για την ανάλυση των δυναμικών χαρακτηριστικών χρησιμοποιήθηκε δυναμοδάπεδο τύπου Bertec ( 4060 ). Το πρωτόκολλο ήταν να εκτελέσουν τέσσερα με έξι λακτίσματα με ένα βήμα φόρα από γωνιακή θέση σε σχέση με την μπάλα 30˚-45˚. Οι μεταβλητές οι οποίες αξιολογήθηκαν ως προς τα κινηματικά χαρακτηριστικά του ποδιού που εκτελούσε το λάκτισμα ήταν α) η μέγιστη ταχύτητα των αρθρώσεων, β) η ταχύτητα των αρθρώσεων τη στιγμή της επαφής του ποδιού στήριξης με το δυναμοδάπεδο και τη στιγμή της κρούσης με την μπάλα, γ) η μέγιστη γωνιακή ταχύτητα του γονάτου και τη χρονική που σημειώθηκε και δ) η γωνιακή έκταση του γονάτου την στιγμή της επαφής. Για την μπάλα αξιολογήθηκε η μέγιστη ταχύτητα καθώς και η ταχύτητα απογείωσης. Τέλος για τα δυναμικά χαρακτηριστικά, μετρήθηκαν οι μέγιστες δυνάμεις αντίδρασης του εδάφους και για τους τρεις άξονες. Από τα αποτελέσματα όπως προέκυψε, φάνηκε να υπάρχει αναλογική αύξηση της ταχύτητας των αρθρώσεων όσο και της ταχύτητας της μπάλας σε σχέση με την ηλικία. Παράλληλα από την ανάλυση φάνηκε ότι τα μεγαλύτερα σε ηλικία παιδιά χρειάζονται λιγότερο χρόνο, μέχρι να εμφανιστεί στην μπάλα η μέγιστη τιμή. Το τελευταίο προφανώς να είναι αποτέλεσμα, τόσο της αυξημένης δύναμης των μεγαλύτερων σε ηλικία παιδιών, όσο και της μεγαλύτερης γωνιακής έκτασης του γονάτου που εμφανίζουν τα παιδιά, τη στιγμή της κρούσης.
description: Kicking is the most widely studied skill in soccer. The purpose of this study was to examine the three dimensional kinematic characteristics of the kicking leg, the ball velocity and the ground reaction forces during maximal instep kicking in junior soccer players. Thirty male skill junior soccer players were divided in three groups A, B and C ( Group A 10,42 ± 0,52 age, weight 35,28 ± 5,46 kgr., height 140,8 ± 6,37 cm., Group B 12,06 ± 0,50 age, weight 43,05 ± 7,98 kgr., height 151,55 ± 9,87 cm., Group C 14,58 ± 0,55 age, weight 58,22 ± 7,10 kgr., height 171,3 ± 5,61 cm., ). The players had at least one-year experience in soccer kick. The subjects performed four to six maximal instep soccer kicks with one step run up. The 3-D kinematics were collected using the Vicon system (6 cameras, M3 200HZ). Analysis of variance indicated significant differences in maximal joint velocities between the groups. Group C showed higher ball velocity ( 23,24 ± 1,43 m/sec ) than group A ( 17,49 ± 1,39 ). Further the analysis of variance indicated significant differences in occurrence of maximal ball speed. This indicates that group C requires less time to achieve maximal ball speed than group A. In addition, the results showed statistically significant group differences in maximal values ( GRF, z, x, y ). These results indicate that instep soccer kicking technique depends on the age.